สังคมข่าวหุ้น
ดัชนีตลาดหุ้นไทยปิดที่ระดับ 1,654.62 จุด +14.62 จุด มูลค่าซื้อขาย 63,499.78 ลบ. ลุ้น ครม. 13 ก.ย.นี้ ขยายมาตรการลดภาษีดีเซลต่ออีก 5 บาท/ลิตร
ดัชนีตลาดหุ้นไทยปิดที่ระดับ 1,654.62 จุด +14.62 จุด มูลค่าซื้อขาย 63,499.78 ลบ. ลุ้น ครม. 13 ก.ย.นี้ ขยายมาตรการลดภาษีดีเซลต่ออีก 5 บาท/ลิตร
11 ก.ย. 2565

ดัชนีตลาดหุ้นไทยปิดที่ระดับ 1,654.62 จุด เพิ่มขึ้น 14.62 จุด มูลค่าการซื้อขาย 63,499.78 ล้านบาท ลุ้น ครม. 13 ก.ย.นี้ ขยายมาตรการลดภาษีดีเซลต่ออีก 5 บาท/ลิตร ยาวถึงสิ้นปี 2565 แต่การเจรจายังไม่ลงตัว หลังรัฐบาลโดยกระทรวงพลังงานกดดันให้ลดภาษี 5 บาท/ลิตร ขณะที่คลังเสนอให้ลดเพียง 1-3 บาทเท่านั้น  จับตา FTSE Rebalance ประกาศรายชื่อหุ้นเข้าออกใหม่ในดัชนี FTSE ที่จะมีผลวันที่ 16 ก.ย. 2565
GULF มุ่งตลาดพลังงานในสหรัฐฯ ทุ่มงบลงทุน 1.5 หมื่นล้านบาท ซื้อหุ้น 49% โรงไฟฟ้าก๊าซธรรมชาติ Jackson ขนาดกำลังการผลิต 1,200 เมกะวัตต์ คาดเข้าถือหุ้นอย่างเป็นทางการ ธ.ค.นี้ ทยอยบุ๊กกำไรตั้งแต่ ม.ค. 2566 ทันทีปีละ 1.5-3.5 พันล้านบาท อีกทั้งยังเล็งหาโอกาสเข้าไปพัฒนาโครงการโรงไฟฟ้าอื่นเพิ่ม พร้อมยกระดับความมั่นคงด้านพลังงานด้วยการผลิตไฟฟ้าที่มีเสถียรภาพ และต้นทุนต่ำในช่วงการเปลี่ยนผ่านพลังงานไปสู่สังคมคาร์บอนต่ำ
หุ้นไอพีโอน้องใหม่ “เจริญอุตสาหกรรม หรือ CH” เข้าเทรดในตลาด SET วันนี้ (12 ก.ย. 2565) หลังเสนอขายหุ้นไอพีโอ  400 ล้านบาท ในราคาหุ้นละ 2.34 บาท คิดเป็น P/E ที่ 17.63 เท่า ต่ำกว่า P/E กลุ่มที่ 30.46 เท่า หวังระดม​เงินทุน 354.36 ล้านบาท ไปปรับปรุงโรงงานผลิตสินค้า ก่อสร้างคลังสินค้าเพิ่มเติม และใช้เป็นเงินทุนหมุนเวียนในกิจการ เพื่อก้าวสู่ผู้นำนวัตกรรมด้านอาหารเพื่อสุขภาพที่มีการเติบโตอย่างยั่งยืน  ด้านโบรกฯ ให้ราคาเป้าหมายไว้ 3-3.05 บาท
SUPER ส่งซิกรายได้ครึ่งปีหลังเติบโต เตรียม COD โรงไฟฟ้าพลังงานลมในเวียดนาม 30 เมกะวัตต์-โรงไฟฟ้าไฮบริด 16 เมกะวัตต์-โครงการโซลาร์รูฟท็อป 14 เมกะวัตต์-โรงไฟฟ้าขยะ 6 เมกะวัตต์ หนุนรายได้ปีนี้โตจากปีก่อน มั่นใจสิ้นปีกำลังการผลิตพุ่ง 1,652 เมกะวัตต์ เร่งปิดดีลขายหุ้นโซลาร์เวียดนามให้ ACEV มูลค่า 5,490 ล้านบาทภายใน พ.ย.นี้ พร้อมเดินหน้าลุยประมูลงานใหม่เพิ่ม
บอร์ด OR ตั้ง “วิศาล ชวลิตานนท์” นั่งรักษาการ CEO แทน “จิราพร ขาวสวัสดิ์” ที่เกษียณวันที่ 30 ก.ย.นี้ พร้อมปรับโครงสร้างองค์กร และตั้ง “สุชาติ ระมาศ” นั่งผู้อำนวยการใหญ่ มีผล 1 ต.ค. 2565 เป็นต้นไป ด้าน TOP นักลงทุนจองซื้อหุ้นเพิ่มทุนล้นหลาม
ตลาดหลักทรัพย์ฯ ให้ CRANE-JDF เข้าข่ายมาตรการกำกับการซื้อขาย ระดับ 1 : ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์)  ตั้งแต่วันที่ 12-30 ก.ย. 2565 ส่งผลให้สภาพคล่องการเก็งกำไรปรับลง
จับตา SABUY ครึ่งปีหลังรายได้พุ่ง 3,500-4,500 ล้านบาท คาดไตรมาส 4/2565 ผลงานนิวไฮ มั่นใจปีนี้โตไม่ต่ำกว่า 5,000-5,500 ล้านบาท ลุ้นปิดดีลภายในสิ้นปีมูลค่าราว 5,000-7,000 ล้านบาท จากที่มีดีลความร่วมมือที่อยู่ระหว่างการศึกษาอีกจำนวนมาก คิดเป็นมูลค่ามากกว่า 10,000 ล้านบาท ล่าสุด “สบาย มาสเตอร์” และ “อินดีม กรุ๊ป” ร่วมเป็นผู้จัดจำหน่ายผลิตภัณฑ์อาหาร คอลลาเจน อิงฟ้า มิสแกรนด์ เตรียมรับรู้รายได้ตั้งแต่ในช่วงไตรมาส 4/2565
NER ปิดจองซื้อหุ้นกู้ 2 ชุด มูลค่า 2,814.30 ล้านบาท ตอกย้ำนักลงทุนเชื่อมั่น ปัจจัยพื้นฐานที่แข็งแกร่ง แผนการขยายธุรกิจที่ชัดเจน มั่นใจปี 2565 รายได้ 2.8 หมื่นล้านบาท เติบโตอย่างต่อเนื่อง เดินหน้าพัฒนาสินค้าปลายน้ำที่มีมาร์จิ้นสูง